|  |  |
| --- | --- |
| ЦЕЛЕВА ГРУПА | 12+ |
| ЗАГЛАВИЕ | Четири положения |
| ПРОДЪЛЖИТЕЛНОСТ | 45-60 минути |
| ОБУЧИТЕЛНИ ЦЕЛИ | Откриване на личен дискриминационен опит  Срещу всеки може да бъде упражнена дискриминация / всеки може да упражни дискриминация  Задълбочен поглед към ролите на жертвата/извършителя/пасивния свидетел/активния противопоставящ се |
| МАТЕРИАЛИ | Хартия и химикали, работен лист, флипчарт. |
| ПОДГОТОВКА | Подгответе работен лист с 4 квадрата. Във всеки от квадратите запишете следните въпроси отделно един от друг:  - опишете ситуация, в която спрямо вас е имало дискриминация  - опишете ситуация, в която вие сте дискриминирали някой друг  - опишете ситуация, в която сте били свидетел на дискриминация, но нищо не сте направили по въпроса  - опишете ситуация, при която сте били свидетел на дискриминация и сте се намесили, за да ѝ противодействате |
| ИЗПЪЛНЕНИЕ | Стъпка 1: Помолете участниците индивидуално да попълнят работния лист със своя личен опит, според различната роля, в която са били. Кажете им, че тази информация ще остане конфиденциална, ако така желая и че има за цел само да им помогне в работата по групи.  Стъпка 2: Разделете участниците на работни групи от по 4-5 души и ги помолете да споделят и обсъдят своя опит.  Стъпка 3: Обсъдете в голяма група сходните трудности, най-очевидните сходства. |
| РОЛЯ НА УЧИТЕЛЯ | Фасилитира процеса |
| ВЪЗМОЖНИ РИСКОВЕ & КАК ДА СЕ СПРАВИМ С ТЯХ | Важно е да се създаде сигурна среда и хората да не са принуждавани да споделят най-болезнените си преживявания.  Участниците може да искат да обясняват надълго и нашироко своите ситуации. Това е ок, стига времето да го позволява. Ако искат да чуят и вашата обратна оценка на начините за разрешаване на различни ситуации ще е добре да направите това в отделна дейност, занимаваща се с възможните санкции и подкрепа срещу дискриминацията.  Дейността е полезна за събиране на реални житейски ситуации и обясняване на формите на дискриминация, както и начините за противопоставянето им...). |
| ИНСТРУМЕНТ ЗА ОБРАТНА ВРЪЗКА | Как се чувствахте, когато споделяхте този свой опит с останалите?  Беше ли трудно?  Беше ли по-лесно/трудно да се идентифицирате като жертва/извършител на дискриминация?  Можете ли да се сетите за ситуация, която е повлияла на вашето поведение като свидетели, сблъскали се с дискриминация или останали пасивни спрямо нея?  Бихте реагирали по различен начин днес, ако някоя от обсъдените ситуации се повтори? |

Източник: адаптирано от **Wenzel, Florian M./Seberich, Michael (Hrsg.) 2001: The Power of Language. Verlag Bertelsmann Stiftung. Gütersloh.**